****

 **REPUBLIKA HRVATSKA
 KRAPINSKO-ZAGORSKA ŽUPANIJA**

**UPRAVNI ODJEL ZA PROSTORNO UREĐENJE,**

 **GRADNJU I ZAŠTITU OKOLIŠA**

KLASA: 112-03/20-01/01

URBROJ: 2140/01-08-20-3

Krapina, 19. veljače 2020.

 Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08., 61/11., 4/18. i 121/19.) pročelnik Upravnog odjela za prostorno uređenje, gradnju i zaštitu okoliša, raspisuje

**OGLAS**

**za prijam u službu na određeno vrijeme**

U Krapinsko-zagorsku županiju, na određeno vrijeme od šest mjeseci zbog obavljanja privremenih poslova vezanih uz donošenje rješenja o izvedenom stanju sukladno Zakonu o postupanju s nezakonito izgrađenim zgradama („Narodne novine“, broj [86/12](https://www.zakon.hr/cms.htm?id=562)., [143/13](https://www.zakon.hr/cms.htm?id=563)., [65/17](https://www.zakon.hr/cms.htm?id=18549). i [14/19](https://www.zakon.hr/cms.htm?id=38739).), prima se:

1. **VIŠI REFERENT –** 1 izvršitelj na određeno vrijeme u Upravni odjel za prostorno uređenje, gradnju i zaštitu okoliša, s mjestom rada u Zaboku, uz obvezni probni rad od dva mjeseca.
2. **VIŠI STRUČNI SURADNIK –** 1 izvršitelj na određeno vrijeme u Upravni odjel za prostorno uređenje, gradnju i zaštitu okoliša, s mjestom rada u Donjoj Stubici, uz obvezni probni rad od dva mjeseca.
3. **VIŠI STRUČNI SURADNIK** - 1 izvršitelj na određeno vrijeme u Upravni odjel za prostorno uređenje, gradnju i zaštitu okoliša, s mjestom rada u Zlataru, uz obvezni probni rad od dva mjeseca.

Na ovaj Oglas za prijam u službu na određeno vrijeme (dalje u tekstu: Oglas) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Oglasu odnose se jednako na muški i ženski rod, bez obzira na to jesu li korišteni u muškom ili ženskom rodu.

**Opći uvjeti za prijam u službu su:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta.

Osim općih uvjeta za prijam u službu, kandidati za radno mjesto pod brojem 1. – VIŠI REFERENT moraju ispunjavati sljedeće **posebne uvjete za prijam u službu**:

* sveučilišni prvostupnik ili stručni prvostupnik iz područja tehničkih znanosti polje građevinarstvo i arhitektura
* najmanje 1 godina radnog iskustva na odgovarajućim poslovima,
* položen državni stručni ispit i
* znanje rada na osobnom računalu.

Na Oglas se, za radna mjesta pod brojem 1. – VIŠI REFERENT mogu javiti i osobe koje su po prijašnjim propisima stekle višu stručnu spremu iz područja tehničkih znanosti polje građevinarstvo i arhitektura.

Osim općih uvjeta za prijam u službu, kandidati za radno mjesto pod brojem 2. i 3. – VIŠI STRUČNI SURADNIK moraju ispunjavati sljedeće **posebne uvjete za prijam u službu**:

* magistar struke ili stručni specijalist iz područja tehničkih znanosti polje građevinarstvo i arhitektura
* najmanje 1 godina radnog iskustva na odgovarajućim poslovima,
* položen državni stručni ispit i
* znanje rada na osobnom računalu.

Na Oglas za radno mjesta pod brojem 2. i 3. – VIŠI STRUČNI SURADNIK mogu javiti i osobe koje su po prijašnjim propisima stekle visoku stručnu spremu iz područja tehničkih znanosti polje građevinarstvo i arhitektura.

Osoba koja ima potrebno radno iskustvo na odgovarajućim poslovima, a nema položen državni stručni ispit, može biti primljena u službu pod uvjetom da ispit položi u roku od jedne godine od dana prijma u službu.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Uz pisanu prijavu, podnositelji prijave **dužni su priložiti sljedeće priloge** koji mogu biti i u neovjerenim preslikama te će odabrani kandidati predočiti izvornik:

* životopis
* dokaz o hrvatskom državljanstvu (važeća osobna iskaznica, putovnica, vojna iskaznica ili

domovnica) ili Elektronički zapis iz Knjige državljana,

* dokaz o traženoj stručnoj spremi (uvjerenje, svjedodžba, diploma, potvrda),
* uvjerenje o nekažnjavanju izdano od nadležnog suda (ne starije od 6 mjeseci od zadnjeg dana roka za podnošenje prijava na Oglas),
* vlastoručno potpisana izjava da za prijam u službu ne postoje zapreke iz članaka 15. i 16.

Zakona o službenicima i namještenicima u lokalnoj i područnoj (regionalnoj) samoupravi,

* dokaz o položenom državnom stručnom ispitu (svjedodžba, uvjerenje),
* dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz o radnom iskustvu na odgovarajućim poslovima u trajanju od najmanje jedne godine, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u Elektroničkom zapisu o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca).

Osobe koje prema posebnim propisima ostvaruju pravo prednosti, moraju se u prijavi pozvati na to pravo te, osim dokaza o ispunjavanju traženih uvjeta, priložiti pisane dokaze o svom statusu i sve druge dokaze sukladno odredbama posebnih zakona te imaju prednost u odnosu na ostale kandidate samo pod jednakim uvjetima.

Pozivaju se osobe iz članka 101. stavaka 1. i 2. Zakona o hrvatskim braniteljima iz Domovinskog rata i članovima njihovih obitelji (“Narodne novine”, broj 121/17.) koje ostvaruju pravo prednosti kod prijma u službu, da, osim dokaza o ispunjavanju traženih uvjeta, prilože i dostave sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji u svrhu ostvarivanja prednosti pri zapošljavanju:

* + rješenje o priznatom statusu hrvatskog ratnog vojnog invalida iz Domovinskog rata odnosno potvrdu o priznatom statusu hrvatskog branitelja iz Domovinskog rata ili dragovoljca iz Domovinskog rata ne stariju od šest mjeseci (osobe iz članka 101. stavka 1. točaka c) i e) do k) Zakona o hrvatskim braniteljima iz Domovinskog rata i članovima njihovih obitelji ),
	+ dokaz o nezaposlenosti – potvrdu Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje ne stariju od mjesec dana (u slučaju iz članka 101. stavka 1. Zakona o hrvatskim braniteljima iz Domovinskog rata i članovima njihovih obitelji),
	+ presliku pravomoćnog rješenja, odluke ili drugog pravnog akta o prestanku prethodnog zaposlenja,
	+ dokaz o oduzetoj roditeljskoj skrbi kada se prijavljuje dijete smrtno stradalog hrvatskog branitelja iz Domovinskog rata ili nestalog hrvatskog branitelja iz Domovinskog rata bez roditeljske skrbi,
	+ potvrdu poslodavca da radno mjesto osobe iz članka 101. stavka 1. Zakona o hrvatskim braniteljima iz Domovinskog rata i članovima njihovih obitelji ne odgovara njegovoj stručnoj spremi (u slučaju iz članka 101. stavka 2. Zakona o hrvatskim braniteljima iz Domovinskog rata i članovima njihovih obitelji),
	+ presliku pravomoćnog rješenja o priznatom pravu na novčanu naknadu iz članka 107. ovoga Zakona ili prava na zajamčenu minimalnu naknadu (osobe iz članka 101. stavka 1. točaka g), h), i), j) i k) Zakona o hrvatskim braniteljima iz Domovinskog rata i članovima njihovih obitelji,
	+ potvrdu o broju dana sudjelovanja u obrani suvereniteta Republike Hrvatske (kada se prijavljuju osobe iz članka 101. stavka 1. točaka f), i) i k) Zakona o hrvatskim braniteljima iz Domovinskog rata i članovima njihovih obitelji,
	+ rodni list (osobe iz članka 101. stavka 1. točaka a), b), g), h), i), j) i k) Zakona o hrvatskim braniteljima iz Domovinskog rata i članovima njihovih obitelji,
	+ rješenje o priznatom statusu člana obitelji smrtno stradalog hrvatskog branitelja iz Domovinskog rata (osobe iz članka 101. stavka 1. točaka a), b) i d) Zakona o hrvatskim braniteljima iz Domovinskog rata i članovima njihovih obitelji.

Dokazi potrebni za ostvarivanje prava prednosti pri zapošljavanju temeljem odredbi Zakona o hrvatskim braniteljima iz Domovinskog rata i članovima njihovih obitelji navedeni su na poveznici na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Oglasni postupak obuhvaća prethodnu provjeru znanja i sposobnosti putem pisanog testiranja, provjere praktičnog rada (provjera znanja rada na osobnom računalu) i intervjua.

Prethodnoj provjeri znanja i sposobnosti mogu pristupiti kandidati koji ispunjavaju formalne uvjete iz Oglasa.

Ako podnositelj prijave ne pristupi prethodnoj provjeri znanja i sposobnosti, smatrati će se da je povukao prijavu na Oglas.

Na web-stranici Krapinsko-zagorske županije [www.kzz.hr](http://www.kzz.hr) (natječaji i javni pozivi) objaviti će se opis poslova i podaci o plaći za radna mjesta koje se popunjavaju ovim Oglasom, način obavljanja prethodne provjere znanja i sposobnosti kandidata i iz kojeg područja će se provoditi prethodna provjera znanja i sposobnosti te pravni i drugi izvori za pripremanje kandidata za provjeru.

Povjerenstvo za provedbu Oglasa za prijam u službu u Upravni odjel za prostorno uređenje, gradnju i zaštitu okoliša utvrditi će listu kandidata koji ispunjavaju formalne uvjete iz Oglasa te će **na web-stranici i na oglasnoj ploči Krapinsko-zagorske županije objaviti mjesto i vrijeme održavanja prethodne provjere znanja i sposobnosti, najmanje 5 dana prije održavanja prethodne provjere znanja i sposobnosti.**

Pisane prijave na Oglas, s obaveznim prilozima, podnose se **u roku od osam dana** od dana objave Oglasa kod nadležne službe za zapošljavanje ([www.hzz.hr](http://www.hzz.hr)) na adresu: Krapinsko-zagorska županija, Povjerenstvo za provedbu Oglasa za prijam u službu u Upravni odjel za prostorno uređenje, gradnju i zaštitu okoliša s naznakom za koje radno mjesto se podnosi prijava: “Za radno mjesto pod 1. VIŠI REFERENT s mjestom rada u Zaboku”, “Za radno mjesto pod 2. VIŠI STRUČNI SURADNIK s mjestom rada u Donjoj Stubici i pod 3. VIŠI STRUČNI SURADNIK s mjestom rada u Zlataru,” 49000 Krapina, Magistratska 1. Ukoliko se podnosi prijava za više radnih mjesta, isto je potrebno naznačiti, a priloge prijavi koji su jednaki u odnosu na više radnih mjesta nije potrebno dostavljati u više primjeraka.

**Urednom prijavom smatra se prijava koja sadrži sve podatke i priloge navedene u Oglasu.**

Osobe koja neće podnijeti pravodobnu i urednu prijavu ili neće ispunjavati formalne uvjete iz Oglasa neće se smatrati kandidatima prijavljenim na Oglas i o istome će biti pisano obaviještene.

Kandidat koji bude izabran dužan je dostaviti uvjerenje o zdravstvenoj sposobnosti prije donošenja rješenja o prijmu u službu.

O rezultatima Oglasa kandidati će biti obaviješteni u roku od 60 dana od dana isteka roka za podnošenje prijava.

 **PROČELNIK**

 mr. sc. Stjepan Bručić, dipl. ing. građ.

DOSTAVITI:

1. Hrvatski zavod za zapošljavanje, Krapina,

 Ulica Ksavera Šandora Đalskog 3,

1. Upravni odjel za opće i zajedničke poslove,

 za objavu,

1. Pismohrana.